اؤزبکیستان‌دا، آنایاسا بایرامی موناسیبتیله ۱۳۶ محکوم باغیشلاندی. داشکندده، اؤلکه آنایاساسینین قبول ائدیلمه‌سینین ۲۶.جی ایل دؤنومو سببی ایله تؤره‌ن تشکیل ائدیلدی.
مراسیمه، پرزیدنت شؤوکت میرضیایئو، حکومت عضولری، اؤلکه‌ده‌کی خاریجی نماینده‌لر ایله چوخ ساییدا قوناق ایشتیراک ائتدی.
مراسیم‌ده دانیشان میرضیایئو، اؤلکه‌سین‌ده سون دؤورده اینسان حاقلارینین تامین ائدیلمه‌سینه و عدالت‌لی محکمه سیستمینین یارادیلماسینا دایر اؤنم‌لی ایشلر ائدیلدیگینی قید ائتدی.
میرضیایئو، اؤلکه آنایاساسینین قبولونون ۲۶.جی ایل دؤنومو سببیله "ایشلدیگی سوچدان پشمان اولان و دوزلمه یولونا گیره‌ن" ۱۳۶ محکومون باغیشلانماسینا باغلی قراری ایمضالادیغینی آچیقلادی. سون دؤورده یاسادیشی هؤرگوتلره عضو اولماق‌دان محکوم اولان ۳ مین ۳۳۳ محکومون بوراخیلدیغینی بیلدیرن میرضیایئو، آیریجا ۲۰ مین‌دن چوخ انسانین دا امنیتین حاضیرلادیغی "رادیکال دینی قروپلارلا باغلانتی‌لی‌دیر" لیسته‌سیندن چیخاریلدیغینی وورغولادی.
پرزیدنت میرضیایئو، آیریجا اؤلکه آنایاساسینین قبولو سببی ایله مختلیف ساحه‌لرده موفقیت گؤستره‌ن شخصلری، دؤولتین مختلیف نیشان و مداللارییلا اؤدوللندیردی.
دیگر طرف‌دن، آنایاسا بایرامی موناسیبتیله کونسرت و خالق اویونلاری گؤستریسی تشکیل ائدیلدی.
